אסתר ארל

אסתר גרייס ארל (3 באוגוסט 1994 - 25 באוגוסט 2010) הייתה סופרת אמריקאית, ולוגרית, אושיית רשת, נרדפייטרית, ופעילה בברית הארי פוטר. לפני מותה מסרטן בשנת 2010, ארל התיידדה עם הסופר ג'ון גרין, אשר ביסס במידה מסוימת את דמותה של הייזל גרייס מספרו אשמת הכוכבים על ארל.<ref name="PatriotLedger"></ref> ב-2014 קובצו כתביה של ארל ליצירת ביוגרפיה שלה בשם "This Star Won't Go Out", שהופיעה ברשימת רבי המכר של הניו יורק טיימס לספרי מבוגרים צעירים.<ref name="tswgo"></ref> <ref></ref>

== ראשית חייה ואקטיביזם ==
ארל נולדה בבוורלי, מסצ'וסטס, לוויין ולורי (לבית קרייק) ארל, אחת מחמישה אחים. הארלים, שעיתון הבוסטון גלוב תיאר כ"נוודים המתארים את עצמם ככאלה", נעו בין ערב הסעודית, מסצ'וסטס וצרפת.<ref name="bostonglobe"></ref> בזמן שהייתה במסצ'וסטס, ארל התגוררה במדווי לפני שעברה עם משפחתה לנורת' קווינסי ולמדה בתיכון נורת' קווינסי.<ref name="PatriotLedger"></ref>

בשנת 2007, ארל פגשה את ג'ון גרין, וכפי שציינה מרגרט טלבוט ממגזין הניו יורקר, "הייתה אחת מנרדפייטרים הראשונים". בתחילה השניים שמרו על ידידות מקוונת, שצמחה מהזיהוי שלה כנרדפייטרית, חברה בקהילת הנרדפייטריה.<ref name="NewYorker"></ref> ארל פיתחה את ידידותה עם גרין כשפגשה אותו בכנס חובבי הארי פוטר ב-2009.<ref name="washingtonpost"></ref><ref name="People"></ref>

ארל בנתה נוכחות מקוונת בפלטפורמות כמו טוויטר, טאמבלר ויוטיוב.<ref name="People"></ref><ref name="BusinessInsider"></ref>

== אבחון בסרטן ומותה ==
בגיל 12 בנובמבר 2006, בעת שהות המשפחה במרסיי, אובחנה ארל כחולה בסרטן בלוטת התריס הפפילרי עם גרורות.<ref name="hollywoodlife"></ref> בחג ההודיה הבא בשנת 2007, הוריה ביקשו חוות דעת שנייה בבית החולים לילדים של בוסטון. הרופאים של ארל הודיעו לה ולהוריה שהסרטן שלה סופני.<ref name="bostonglobe"></ref>

היא המשיכה בפעילות הקהילה המקוונת שלה עד מותה מסרטן בלוטת התריס ב-25 באוגוסט 2010.<ref name="PatriotLedger"></ref> ג'ון גרין הקדיש לארל, לאחר מותה, ולוג בשם "Rest in Awesome, Esther" (בתרגום חופשי: "נוחי במדהימות, אסתר").<ref name="RIAEsther"></ref> סרטוני היוטיוב בערוץ של ארל נשארו זמינים לצפייה גם לאחר מותה.<ref name="BusinessInsider"></ref>

== מורשת ==
אסתר ארל עושה את "הצדעת הנרדפייטרים"
לאחר מותה, ארל עוררה השראה בקרב הקהילות בהן הייתה פעילה, כמו הנרדפייטריה ו"ברית הארי פוטר". היא שימשה השראה לשני ספרים, ליצירת "היום של אסתר", וכן להקמת ארגון ללא מטרות רווח.<ref name="abc"></ref>

=== "היום של אסתר" ===
זמן קצר לפני מותה העלה גרין ולוג לערוצו בשם "I Love Hank: Esther Day 2010". <ref></ref> הסרטון הועלה לרגל "היום של אסתר", יום שבו ארל הצהירה שהיא רוצה שאנשים יקדישו ל"משפחה ואהבה".<ref name="People"></ref> "היום של אסתר" נחגג מדי שנה ב-3 באוגוסט, במקביל ליום הולדתה של אסתר. <ref></ref> גרין הצהיר שארל הייתה זו שהציעה את "הרעיון לחגוג חברים ובני משפחה ואהבה", ובמיוחד את, "סוגי האהבה שמתעלמים מהם לעיתים קרובות מדי בתרבות שלנו: אהבה בין חברים ובני משפחה".<ref name="usatoday2"></ref> גרין כינה את "היום של אסתר", "החג החשוב ביותר בנרדפייטריה". <ref></ref>

=== "הכוכב הזה לא ייכבה" ===
 
לאחר מותה, הוריה של ארל, וויין ולורי, הקימו את עמותת "This Star Won't Go Out" (בתרגום חופשי: "הכוכב הזה לא ייכבה"), ארגון ללא מטרות רווח המסייע למשפחות שיש להם ילדים חולי סרטן.<ref name="People"></ref> כדי לסייע לארגון, האחים גרין תורמים לו מהכנסות ממכירות פריטים נלווים. <ref></ref>

הביוגרפיה של ארל, שנכתבה על ידי הוריה, פורסמה לאחר מותה תחת הכותרת "הכוכב הזה לא ייכבה: חייה ומילותיה של אסתר גרייס ארל" .<ref name="usatoday"></ref> גרין כתב את ההקדמה לספר. <ref></ref> הספר נוצר בהשראת הבטחה בין ארל לאביה: מי שיאריך ימים אחרי השני יכתוב ספר על האחר.<ref name="bostonglobe"></ref><ref name="publishersweekly"></ref> הספר כולל אוסף של יומנים וציורים שלה.<ref name="publishersweekly" /><ref name="condenast"></ref>

=== אשמת הכוכבים ===
אסתר ארל שימשה השראה לדמותה של הייזל גרייס לנקסטר ברומנו של גרין מ-2012, "אשמת הכוכבים".<ref name="hollywoodlife"></ref> שיילין וודלי גילמה את לנקסטר בעיבוד הקולנועי של הרומן.<ref name="abc2"></ref> למרות שארל היווה השראה לרומן ולדמותה של הייזל גרייס, הרומן לא נועד להיות ביוגרפי. גרין הקדיש את הרומן לאסתר אך גם ביסס את הדמות על מקורות אחרים, כולל בנו ואשתו, וכן מניסיונו ככומר בבית חולים לילדים.<ref name="washingtonpost"></ref> גרין כתב בבלוג שלו בטאמבלר, "אני לא רוצה שאנשים יבלבלו את אסתר עם הייזל (הן מאוד שונות), וזה מאוד חשוב לי שלא אטען שאני מספר את הסיפור של אסתר".<ref></ref>

== קישורים חיצוניים ==

* [http://tswgo.org/ האתר הרשמי של "הכוכב הזה לא ייכבה" (TSWGO).]
* [https://www.youtube.com/user/cookie4monster4/ חשבון היוטיוב של אסתר ארל]
* [https://www.youtube.com/watch?v=Tuds_jCwqS8/ סרטון "היום של אסתר" 2013 מאת ה-VlogBrothers]
* [https://www.youtube.com/watch?v=Swf5IrD_8s0/ סרטון של USA Today על חייה של אסתר ארל]
* 

== הערות שוליים ==

קטגוריה:נשים אמריקאיות במאה ה-21
קטגוריה:פעילי אינטרנט
קטגוריה:יוטיוברים אמריקאים
קטגוריה:סופרות אמריקאיות
קטגוריה:בלוגריות אמריקאיות
קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:בלוגרים אמריקאים
קטגוריה:אקטיביזם מקוון
קטגוריה:סופרים אמריקאים
קטגוריה:האחים גרין
קטגוריה:אמריקאיות שנולדו ב-1994
קטגוריה:אמריקאים שנולדו ב-1994
קטגוריה:אמריקאיות שנפטרו ב-2010
קטגוריה:אמריקאים שנפטרו ב-2010